jkorsvik/nowiki_second_scrape_merged huggingface dataset:
Stephenie Meyer

Stephenie Meyer (født 24. desember 1973 i Hartford i Connecticut) er en amerikansk forfatter best kjent for å ha skrevet ungdomsserien Twilight. Serien, som består av fire bøker utgitt mellom 2005 og 2008, har solgt i over 100 millioner eksemplarer verden over og har blitt oversatt til 43 språk, inkludert norsk. Foruten Twilight-serien har Meyer gitt ut boken Verten (originaltittel: The Host), i 2008.


== Liv ==
Stephenie Meyer ble født i Connecticut i 1973, men innen hun var fire hadde hun og familien flyttet til Phoenix i Arizona. Der har hun bodd siden, med hennes fem søsken, mor og far, så hun ser på seg selv som en innfødt. Hun har en uvanlig stavelse på navnet sitt, det er på grunn av at hun er oppkalt etter hennes far, Stephen, som derfor blir Stephenie. 
Hun gikk på High School i Scottsdale, Arizona. 


== Bøker ==
Twilight er hennes første roman og ble utgitt i 2005. I 2008 ble romanen hennes ”oppdaget” og ble årets bestselger. Etter suksessen med den første romanen har det utviklet seg til en saga bestående av fire bøker. Senere vil hun også sannsynligvis fullføre en femte bok i serien, Midnight Sun, som er en annen utgave av Twilight berettet av Edward Cullen istedenfor Isabella Swan. 


=== Filmatiseringer ===
Den første boken ble filmatisert i 2008. Twilight - Evighetens kyss hadde premiere i USA den 21. november 2008 i USA, og norgespremiere den 9. januar 2009. Senere har resten av bokserien blitt filmatisert; New Moon hadde premiere 20. november 2009 og The Twilight Saga – Eclipse 30. juni 2010. Den siste boken, Breaking Dawn, dannet grunnlag for to filmer. Den første av de to, The Twilight Saga – Breaking Dawn del 1, hadde premiere 18. november 2011, og The Twilight Saga – Breaking Dawn del 2 ble lansert den 16. november 2012.


== Referanser ==


== Litteratur ==
Evighetens Kyss - 2005
Under en ny måne – 2006
Formørkelsen – 2007
Prom Nights from Hell (delforfatter) – 2007
Ved daggry – 2008
Verten – 2008
Bree Tanners korte nye liv (En Eclipse-roman) – 2010
Kjemikeren – 2017


== Eksterne lenker ==
(en) Offisielt nettsted 
(en) Stephenie Meyer – kategori av bilder, video eller lyd på Commons 
(en) Stephenie Meyer på Internet Movie Database 
(sv) Stephenie Meyer i Svensk Filmdatabas 
(da) Stephenie Meyer på Filmdatabasen 
(fr) Stephenie Meyer på Allociné 
(en) Stephenie Meyer på AllMovie 
(en) Stephenie Meyer hos The Movie Database 
(en) Stephenie Meyer på Discogs 
(en) Stephenie Meyer på MusicBrainz 
(en) Stephenie Meyer på Songkick
Norge under Sommer-OL 2020

Norge deltok i Sommer-OL 2020 i Tokyo i Japan fra 23. juli til 8. august i 2021.


== Medaljer ==


== Medaljevinnere ==


== Friidrett ==


=== Menn ===
LøpsøvelserTekniske øvelserMangekamp - Tikamp


=== Kvinner ===
LøpsøvelserTekniske øvelserHenrik Ingebrigtsen ble opprinnelig tatt ut til OL, men måtte trekke seg grunnet skade.


== Golf ==

Marianne Skarpnord kvalifiserte seg også, men trakk seg på grunn av andre forpliktelser.


== Gymnastikk ==


=== Turn ===
MennKvinner


== Hestesport ==


=== Sprangridning ===


== Håndball ==


=== Menn ===

TroppTorbjørn Bergerud
Kristian Sæverås
Kristian Bjørnsen
Kevin Gulliksen
Magnus Jøndal
Magnus Fredriksen
Simen Holand Pettersen
Christian O´Sullivan
Harald Reinkind
Magnus Abelvik Rød
Sander Sagosen
Kent Robin Tønnesen
Magnus Gullerud
Bjarte Myrhol
Petter Øverby
Gøran Johannessen var tatt ut i den opprinnelige troppen, men ble erstattet av Simen Holand Pettersen på grunn av skade.Innledende runde
Kvartfinale


=== Kvinner ===

TroppKatrine Lunde
Silje Solberg
Camilla Herrem
Marit Røsberg Jacobsen
Sanna Solberg-Isaksen
Kristine Breistøl
Veronica Kristiansen
Nora Mørk
Stine Bredal Oftedal
Henny Reistad
Stine Skogrand
Marta Tomac
Kari Brattset Dale
Marit Malm Frafjord
Vilde Ingeborg JohansenInnledende runde
KvartfinaleSemifinaleBronsefinale


== Padling ==


=== Sprint ===
Norge kvalifiserte en båt i K1 1000 meter i kvalifseringsregattaen i Szeged i Ungarn.
Forklaring: QF = Kvartfinale; SF = Semifinale; FA = Finale; FB = B-finale


== Roing ==

MennForklaring: FA=A-finale; FB=B-finale; FC=C-finale; FD=D-finale; FE=E-finale; FF=F-finale; SA/B=Semifinaler A/B; SC/D=Semifinaler C/D; SE/F=Semifinaler E/F; QF=Kvartfinaler; R=Omløp


== Seiling ==

Norge kvalifiserte fire båter til OL i VM i seiling 2018.Senere kvalifiserte de to båter til i ulike kontinentale regattaer.

MennKvinnerBlandetM = Medaljeløp; EL = Eliminert


== Skyting ==

Norge kvalifiserte seg i to øvelser i VM i skyting 2018.


== Stuping ==


== Svømming ==


== Sykling ==


=== Landevei ===


=== Banesykling ===
Omnium


=== Terrengsykling ===


=== BMX ===


== Taekwondo ==


== Triatlon ==


== Volleyball ==


=== Sandvolleyball ===


== Referanser ==
Hausmanns gate (Oslo)

Hausmanns gate (7, 17-51, 6-42) er en av Oslos hovedferdselsårer. Gaten ligger i strøkene Fjerdingen og Hausmannsområdet, i det meste av sin lengde på skillet mellom bydelene Grünerløkka (7, 6-42) og St. Hanshaugen (17-51). Gaten er cirka 750 meter lang og går fra Nylandsveien over Hausmanns bru til Møllergata, hvor den fortsetter som Rosteds gate. 
Hausmanns gate har stor trafikk og er en hovedfartsåre mellom sentrum og nordlige del av indre by (videre nordover Maridalsveien og Uelands gate). Busslinjene 34 og 54 går i Hausmanns gate fra Calmeyers gate til Maridalsveien. I september 2019 åpnet en trikkelinje gjennom gaten fra Christian Krohgs gate til Storgata, som erstatningslinje for trikken i Storgata. Linjen ble fjernet da trikken i Storgata med erstatning for Brugata holdeplass åpnet i 2021.
Gaten er fra 1852 eller tidligere, og er oppkalt etter generalløytnant Frederik Ferdinand Hausmann (1693–1757), som i noen år fra 1732 eide Ankerløkken der gaten er anlagt. Han eide også som landsted det som i dag er Prinds Christian Augusts Minde i krysset Storgata / Hausmanns gate.
Kvartalet Hausmannsgate 34-42 er delvis okkupert, og består av prosjektene kulturhuset Hausmania (nr. 34), Barrikaden/Vestbredden/H40 (nr. 40) og H42 (nr. 42). Disse er del av det venstreradikale miljøet, og enkelte av husene kan sammenlignes med såkalte squats man finner ellers i Europa. Husene rommer blant annet leiligheter okkupert av bostedsløse, teater, skatehall, konsertlokaler, atelierer og gallerier med mer. Betegnelsen Hausmania brukes ofte også om dette kvartalet som helhet, ikke bare om kulturhuset.


== Bygninger og institusjoner ==
Norges Røde Kors hovedkontor (nr. 7)
Stiftelsen Anker (Anker Studentbolig, Anker Hotel, Anker Hostel og Anker Næring), der Ankertorget lå tidligere (nr. 8)
Kulturkirken Jakob (nr. 14)
Norsk Design- og Arkitektursenter (DogA) fra 2004, tidligere transformatorstasjon (nr. 16)
Utlendingsdirektoratet (UDI) (hovedinngang i nr. 21, har større arealer)
Elvebakken videregående skole (ved nr. 22)
Oslo sentrum baptistkirke (nr. 22)
I nr. 23 lå bedehus for Selskabet Brodekredsen, bygget 1865, i bruk som bedehus til 1947, sannsynligvis byens eldste bedehus da det ble revet i 2001. Integrerings- og mangfoldsdirektoratet (IMDI) holdt til i nr. 23-25 noen år på 2000-tallet, før bygningen ble tatt i bruk av UDI
Vega Scene, kino og storbyteater (nr. 28)
Blå Kors kontaktsenter (nr. 31)
Kulturhuset Hausmania (nr. 34-38), samt Brenneriveien 1)
Jess Carlsen-kvartalet, boligkvartal fra cirka 2005 (nr. 45-51)


== Litteratur ==
Oslo byleksikon: Hausmanns gate


== Referanser ==


== Eksterne lenker ==
Norsk design- og arkitektursenter
Anker studentbolig
Cricket under Sommer-OL 1900

Cricket under Sommer-OL 1900. Cricket var olympisk øvelse 1900 i Paris. Opprinnelig skulle fire lag ha deltatt, men Belgia og Nederland trakk sine lag. De begge gjenstående lagene Storbritannia og Frankrike spilte en kamp som gikk over to dager med start 19. august 1900. Det var tolv-mannslag og Storbritannia vant kampen med 262-104. Da kampen ble spilt var ikke deltakere klar over at det var en olympisk øvelse. De var en del av verdensutstillingen i Paris. Først tolv år senere besluttet Den internasjonale olympiske komité retroaktivt at de inngikk som en del av det olympiske programmet. Det er første og eneste gang cricket har vært olympisk øvelse. 


== Medaljer ==


=== Medaljevinnerne ===


== Eksterne lenker ==
Resultater og profilside Arkivert 7. desember 2012 hos Wayback Machine. på sports-reference.com
Søren Onsager

Søren Onsager (født 6. oktober 1878 i Holmestrand, død 28. november 1946 i Oslo) var en norsk maler.
Søren Onsager var elev av Harriet Backer og Kristian Zahrtmann. Han var inspirert av Edvard Munch og fransk kunst, og er blitt karakterisert som ny-impresjonist og raffinert kolorist med flere akt- og landskapsbilder.
I 1940 meldte Onsager seg inn i Qusilings tyskvennlige Nasjonal Samling (NS). NS-myndighetene utnevnte ham til professor ved Kunstakademiet under andre verdenskrig og til direktør ved Nasjonalgalleriet etter Jens Thiis i 1941. Som galleridirektør arrangerte han blant annet utstillinga «Kunst og ukunst» i 1942 der han etter tysk forbilde forsøkte å latterliggjøre kommunistisk og ekspresjonistisk kunst og løfte fram den «riktige», «nasjonale» kunsttradisjonen. Han mistet posisjonene ved krigens slutt våren 1945.
Etter krigen ble Onsager tiltalt for landssvik. Han døde i fengsel i 1946 etter lengre tids sykdom før saken hans kom opp.

		
		


== Referanser ==


== Eksterne lenker ==
Biografi som Akershus-kunstner
Biografi i Norsk krigsleksikon fra 1995
Omtale i Norsk biografisk leksikon
Snipp og Snapp – Redningspatruljen

Snipp og Snapp – Redningspatruljen (orig: Chip n'Dale – Rescue Rangers) er en amerikansk animert komiserie for barn som gikk på Disney Channel fra 1989 til 1990. Serien handlet om Snipp og Snapp, to jordekorn med en nese for trøbbel, som bestemte seg for å starte et detektivfirma kalt Redningspatruljen. Serien var produsert av Walt Disney Television Animation og ble skapt av Tad Stones og Alan Zaslove. 


== Historie ==
Serien hadde premiere på Disney Channel 5. mars 1989. Teknisk sett var åpningen en 2 timers film delt inn i 5 episoder uten avslutning. De 5 episodene hadde tittelen To the rescue og ble senere satt inn som åpningen på sesong 2 (noe som var litt absurd siden disse episodene introduserer karakterene.) Siste episode ble vist 19. november 1990. Serien går stadig i reprise på Disney Channel. 3 DVD-er med de første episodene ble lansert i Norge i 2007. 
Alle episodene er dubbet på norsk og har vært tilgjengelig på Disney+ med norsk tale siden tjenesten kom til Norge 15. September 2020.


== Handling ==
Snipp og Snapp, to jordekorn med en nese for trøbbel, starter et detektivfirma, Redningspatruljen, sammen med deres nye venner Fiksi, Monty og Zum Zum. De små detektivene gjør oppdrag mange ganger for små for politiet, med som regel dyr som deres klienter. De finner seg mange ganger i konfrontasjon med de samme fiendene Mr. Katz og den gale vitenskapsmannen Noron Nimnul.


== Karakterer ==


=== Snipp ===
(engelsk: Chip) Lederen for Redningspatruljen.


=== Snapp ===
(engelsk: Dale) Venn av Snipp. Klossete men godhjertet og snill


=== Fiksi ===
(engelsk: Gadget Hackwrench) Geniet i gruppen. Hun kan lage det meste ut av hverdagslige ting. Snipp og Snapp er forelsket i henne, og hun vet det ikke selv til tross for hvor åpenbart det er


=== Monty ===
Eventyrer og allvitende (ifølge ham selv). Har en unaturlig appetitt for ost.


=== Zum Zum ===
(engelsk: Zipper) Gruppens minste medlem og han hjelper til når de andre i redningspatruljen ikke er små nok. Zum Zum snakker aldri.


=== Mr Katz ===
(engelsk: Fat Cat)


== Norske stemmer ==
Mari Maurstad som Snipp
Harald Mæle som Snapp, Norton Nimnul, Fat Cat, Jolly Roger, DTZ, Conrad Cockatoo
Anders Hatlo som Monty og Young Ned
Guri Schanke som Fiksi
Sarah MacDonald Berge som Fiksi
Helge Winther-Larsen som Bela
Trond Brænne som Flash the Wonder Dog, Louie
Morten Røhrt som MoeTittelsang fremført av: Håkon Iversen


== Engelske/originale stemmer ==
Tress Macneille som Snipp og FiksiCorey Burton som Snapp og Zum Zum
Peter Cullen som Monty
Jim Cummings som Monty og Mr Katz


== Episoder ==


== Temasang ==


== Film ==
I 2022 kom film basert på serien ut på DIsney +.


== Videospill ==
Begge NES spillene ble i 2017 utgitt på nytt sammen med 4 andre Disney-baserte spill i Disney Afternoon Collection, tilpasset henholdsvis Playstation 4- og Xbox One-konsollene samt PC.


=== Chip N Dale Rescue Rangers ===
Paralellt med serien kom Chip N Dale Rescue Rangers ut på NES


=== Tiger Handheld ===


=== Chip N Dale Rescue Rangers 2 ===


== Eksterne lenker ==
Artikkelen har ingen egenskaper for offisielle lenker i Wikidata
Sangen på norsk på YouTube
Axel-Herman Nilsson

Axel-Herman Nilsson (født 31. desember 1894 i Stockholm, død 12. mai 1989 samme sted) var en svensk skiløper som representerte Djurgårdens IF. I OL i Chamonix i 1924 ble han nummer 5 i kombinert og nummer 6 i spesielt hopp. I OL i St. Moritz i 1928 ble han nummer 4 i hopp. Han ble svensk mester i skihopping i 1922, 1923 og 1924.


== Referanser ==


== Kilder ==
Sports Reference: Axel-Herman Nilsson Arkivert 20. mai 2011 hos Wayback Machine. (besøkt 13. november 2011)
Svenska Skidförbundet: Backe/nordisk kombination (svenske mestere i skihopping og kombinert, besøkt 13. november 2011)


== Eksterne lenker ==
(en) Axel-Herman Nilsson – Olympedia 
(en) Axel-Herman Nilsson – Sports-Reference (OL-resultater – arkivert) 
(sv) Axel-Herman Nilsson – Sveriges olympiske komité 
(en) Axel-Herman Nilsson – FIS (kombinert) 
(en) Axel-Herman Nilsson – FIS (skihopping)
Holy Diver

Holy Diver er debutalbumet til heavy metal-bandet Dio. 
Albumet kom ut 25. mai 1983, og «Holy Diver» er også navnet på albumets tittelspor. Dio turnerte i 2005 verden rundt (med ny besetning, foruten om Ronnie selv) og framførte for første gang hele musikkalbumet. Dette er også dokumentert på DVD-en Holy Diver – Live.


== Sporliste ==
«Stand Up and Shout» (Ronnie James Dio, Jimmy Bain) – 3:06
«Holy Diver» (Dio) – 5:51
«Gypsy» (Dio, Vivian Campbell) – 3:39
«Caught in the Middle» (Dio, Vinny Appice, Campbell) – 4:14
«Don't Talk to Strangers» (Dio) – 4:53
«Straight Through the Heart» (Dio, Bain) – 4:31
«Invisible» (Dio, Appice, Campbell) – 5:24
«Rainbow in the Dark» (Dio, Appice, Bain, Campbell) – 4:21
«Shame on the Night» (Dio, Appice, Bain, Campbell) – 5:20


== Personell ==
Ronnie James Dio – vokal, keyboard
Vivian Campbell – gitar
Jimmy Bain – bass, keyboard
Vinny Appice –  trommer


== Eksterne lenker ==
(en) Holy Diver på Discogs 
(en) Holy Diver på MusicBrainz 
(en) Holy Diver på Encyclopaedia Metallum 
(en) Holy Diver på Spotify 
(en) Holy Diver på AllMusic 
(en) Dark Lyrics – Holy Diver
Torkel Persson

Torkel Persson (født 21. juni 1894 i Krokoms kommun i Jämtland, død 6. august 1972) var en svensk samisk langrennsløper.
Persson deltok i sin første langrennskonkurranse i 1919 i Östersund. Torkel Persson måtte da gå på ski de seks milene til nærmeste jernbanestasjon, Nälden, og deretter med tog de siste milene til Östersund.
I 1924 deltok Torkel Persson under OL i Chamonix, der han ble beste svenske. Han kom på femteplass på femmila, der det ble firedobbelt norsk seier, med tiden 4.05.59. På 18 km kom han på 9.-plass. Reisen til Chamonix gikk med tog fra Näldens stasjon.
Persson var en av de første store langrennsløperne fra Jämtland.


== Meritter ==
Vinter-OL 1924
5.-plass på 50 km
9.-plass på 18 km


== Referanser ==


== Eksterne lenker ==
(en) Torkel Persson – Olympedia 
(en) Torkel Persson – Sports-Reference (OL-resultater – arkivert) 
(sv) Torkel Persson – Sveriges olympiske komité
Moksha

Moksha er friheten innen hinduismen. Det betyr det samme som frelse innenfor kristendommen. Syndsbegrepet i hinduismen (samt buddhismen og jainismen) er forbundet med samsara (fabrikasjonene som utgjør illusjonene i samsara) og karma. Før en er frigjort fra forurensningene og forvirringen fortsetter en å gjøre ting som binder en til illusjonenes verden og handlingenes kjedereaksjoner. Dette skjer fordi en ikke erkjenner årsakssammenhengene. Derfor blir en gjenfødt i en av de seks eksistensene. Den verste av disse er Helvetene. I hinduismen omfatter læren om moksha også dem som har havnet i Helvetene. Moksha er frigjøringen fra synd som fører til at en ikke lenger blir bundet til illusjonene som klenger seg til ens oppfattelsesapparat. Det er alle hinduers mål å komme seg ut av samsara / inkarnasjonssyklusen / reinkarnasjonen og oppnå moksha. Dog lærer også hinduer om boddhisattva-prinsippet, som innebærer at de som har oppnådd frelsen, blir igjen etter opplysningen eller lar seg gjenføde for å hjelpe andre i full kjærlighet. Moksha kan oppnås ved å dø i den hellige byen Varanasi eller ved yogisk tilbedelse av, eller meditasjon på en Deva  /Devi (guddom / engel). Yoga betyr forening. God karma er det samme som frigjøring fra karma. Karma betyr gjerninger, og skapes av tankehandlinger, språkhandlinger eller kroppslige handlinger, men innebærer også konsekvensene av alle disse gjerningene. Frigjøring fra karma skaper et varmt og godt lys rundt et menneske. Den betydningen går igjen i vårt begrep om sjarm. Ved å gjøre gode gjerninger, kan menneskets sjel – atman – bli ett med brahman (Gud – én teori går ut på at Brahman tilsvarer Brage i norrøn mytologi). Krishna regnes som den store frelseren også i hinduismen, den ypperste personlighet som vil sørge for at alle til syvende og sist blir frelst, og som lærer alle mennesker – Pancas Khrishtaya – at alt er godt i Gud.
Black Holes and Revelations

Black Holes and Revelations er det fjerde studioalbumet til det britiske rock/alternativ rock-bandet Muse, utgitt i 2006. «Starlight» ble gitt ut som singel rett etter konsert-opptredenen på European Music Awards i København.  


== Sporliste ==
«Take a Bow»
«Starlight»
«Supermassive Black Hole»
«Map of the Problematique»
«Soldier's Poem»
«Invincible»
«Assassin»
«Exo-Politics»
«City of Delusion»
«Hoodoo»
«Knights of Cydonia»


== Sporliste Starlight (singel) ==
«Starlight»
«Starlight» (live)


== Eksterne lenker ==
(en) Black Holes and Revelations på Discogs 
(en) Black Holes and Revelations på MusicBrainz 
(en) Black Holes and Revelations på Spotify 
(en) Black Holes and Revelations på AllMusic 
(en) Black Holes and Revelations på Discogs
Knowsley (Merseyside)

Knowsley er en landsby og et verdslig sogn i distriktet Knowsley i det seremonielt og administrative grevskapet Merseyside i England. Stedet har gitt navn til distriktet Knowsley, men er ikke administrasjonssenter. I tillegg til landsbyen Knowsley omfatter sognet et industriområde mot nordvest og et forstadsområde til Huyton, inkludert Stockbridge Village, mot sørvest. I henhold til noe udatert folketelling for 2001 har landsbyen en befolkning på 11 343 innbyggere.Stedet nevnes i Domesday Book som Chenulveslei, fra angelsaksisk Cēnwulfes lēah, «Cenwulfs slette». Historisk var den en del av Lancashire. Landsbyen ga navn til det større distriktet (borough) da det ble dannet i 1974. I henhold til folketellingen i 2011 har dette distriktet en befolkning på 145 903 innbyggere, beregnet til 147 231 for 2014. Sognet omfatter Knowsley Hall og Knowsley Safari Park.


== Referanser ==


== Eksterne lenker ==
(en) Knowsley, Merseyside – kategori av bilder, video eller lyd på Commons

Liverpool Street Gallery - Liverpool 34
Denver Nuggets

Denver Nuggets er et amerikansk basketballag som spiller i ligaen NBA. Laget holder til i Denver i Colorado og spiller hjemmekampene i Pepsi Center.


== Spillerstall ==
Sist oppdatert 15. januar 2015


== Hall of Fame ==
De følgende tre personene har hatt tilknytning til klubben, og er innvalgt i Naismith Memorial Basketball Hall of Fame:

Alexander «Alex» English
Daniel P. «Dan» Issel
David O. Thompson


== Kilder ==
«Denver Nuggets». Hjemmeside (engelsk). NBA.com. Besøkt 6. juli 2010. 


== Eksterne lenker ==
(en) Offisielt nettsted 
(en) Denver Nuggets – kategori av bilder, video eller lyd på Commons 
(en) Denver Nuggets – galleri av bilder, video eller lyd på Commons
James Lafferty

James Martin Lafferty (født 25. juli 1985) er en amerikansk skuespiller. Han er særlig kjent for sin rolle som Nathan Scott i den amerikanske TV-serien One Tree Hill. Foreldrene hans heter Jeff Lafferty og Angie Lafferty. Han er fra Hemet i California.


== Filmografi ==
One Tree Hill – Nathan Scott (fra 2003 til 2012)
Once and Again – Tad (4 episoder, 2001-2002)
A Season on the Brink – Steve Alford (2002)
First Monday – Andrew (1 episode, 2002)
Prep – Jackson (2002)
Boys on the Run – Joe Ferguson (2001)
Emeril – James (2001)
Boston Public – Michael Scott (1 episode, 2001)
Get Real – Billy (1 episode)
Annabelle's Wish – Buster (stemme, 1997)


== Eksterne lenker ==
(en) James Lafferty på Internet Movie Database 
(sv) James Lafferty i Svensk Filmdatabas 
(da) James Lafferty på Scope 
(fr) James Lafferty på Allociné 
(en) James Lafferty på AllMovie 
(en) James Lafferty hos Rotten Tomatoes 
(en) James Lafferty hos The Movie Database
Hollandsk (dialekt)

Hollandsk (nederlandsk: Hollands) er en nederlandsk dialekt. Den snakkes i de vestlige delene av Nederland, hovedsakelig i provinsene Noord-Holland og Zuid-Holland. I Noord-Holland er de hollandske dialektene preget av det frisiske språket, som opprinnelig var områdets dominerende språk, men som siden har mistet sin status til fordel for den hollandske dialekten. Standardnederlandsk ble til på 1600-tallet, og de hollandske og brabantske dialektene leverte de viktigste bidragene.
Derfor blir det nederlandske språket ofte feilaktig kalt «hollandsk».


== Historie ==
Hollandsk ble til da nybyggere slo seg ned grevskapet Holland på 1300- og 1400-tallet for å så blande sitt frankiske språk med det lokale frisiske språket. Det vil si at hollandsk, gammelfrisisk og gammelengelsk tidlig i mellomalderen var svært like. Hollandsk kom etterhvert under innflytelse av flamske dialekter, senere brabantske dialekter via Utrecht.Spesielt Zuid-Holland (dvs sør for fjorden IJ) mistet den frisiske karakteren. Grunnen for dette er sannsynligvis at Zuid-Holland lå nærere Flandern og Utrecht enn det Noord-Holland gjorde.Det finnes et par skriftlige kilder fra middelaldersk hollandsk. Dikt og prosa fra Holland har eksistert siden omkring 1400. Den flamske og brabantske innflytelsen var imidlertid så stor at tekstene ikke er rent hollandske. I middelaldersk hollandsk faller hankjønn og hunkjønn sammen. Denne tendensen er sterk i dialektene langs kysten, men svakere i brabantsk som står nærmere tysk med sine tre kjønn.


== Referanser ==
Hilarie Burton

Hilarie Burton (født 1. juli 1982) er en amerikansk skuespiller. Hun er særlig kjent for sin rolle som Peyton Sawyer i TV-serien One Tree Hill. Hun har tre brødre, og er oppvokst i Loudoun County i Virginia. Hun har jobbet som VJ på MTV.
Hilarie debuterte i TV-serien One Tree Hill som Peyton Elizabeth Sawyer og har senere spilt i  Our Very Own i 2005. Hun har også spilt i The List.


== Filmografi ==


== Referanser ==


== Eksterne lenker ==
(en) Hilarie Burton på Internet Movie Database 
(da) Hilarie Burton på Scope 
(fr) Hilarie Burton på Allociné 
(en) Hilarie Burton på AllMovie 
(en) Hilarie Burton hos Turner Classic Movies 
(en) Hilarie Burton hos Rotten Tomatoes 
(en) Hilarie Burton hos The Movie Database
Paul Johansson

Paul Johansson (født 26. januar 1964 i Spokane i Washington) er en amerikansk skuespiller. Han er særlig kjent for sin rolle som den slemme Dan Scott i TV-serien One Tree Hill. Han har også hatt en rolle i serien Den syvende himmel.
I 1999 fikk han en rolle i skrekkfilmen Wishmaster 2: Evil Never Dies. Han hadde en rolle i dramafilmen Alpha Dog fra 2005, og i 2016 opptrådte han i Dear Eleanor.


== Referanser ==


== Eksterne lenker ==
(en) Paul Johansson – kategori av bilder, video eller lyd på Commons 
(en) Paul Johansson på Internet Movie Database 
(sv) Paul Johansson i Svensk Filmdatabas 
(da) Paul Johansson på Scope 
(fr) Paul Johansson på Allociné 
(en) Paul Johansson på AllMovie 
(en) Paul Johansson hos The Movie Database